Беляев Алексей Михайлович (онколог)

**Беляев Алексей Михайлович** (28 октябрь 1960 йыл, Армавир ҡалаһы, Краснодар крайы, СССР) — Рәсәй Һаулыҡ һаҡлау министрлығының «Н. Н. Петров исемендәге онкология ғилми-тикшеренеү институты» федераль дәүләт бюджет учреждениеһы директоры, Төньяҡ-Көнбайыш Федераль округының  баш штаттан тыш онкологы, И. И. Мечников исемендәге Төньяҡ-Көнбайыш дәүләт медицина университетының онкология кафедраһы мөдире, Төньяҡ-Көнбайыштың  онкологтар ассоциацияһы президенты, медицина фәндәре докторы, профессор.

## Биографияһы
1960 йылдың 28 октябрендә Армавир ҡалаһында тыуған. Медицина училищеһында уҡыуын тамамлағандан һуң, Хәрби-медицина академияһына уҡырға ингәнгә тиклем, ашығыс ярҙам фельдшеры булып эшләй.

1986 йылда С. М. Киров исемендәге хәрби-медицина академияһының Хәрби-диңгеҙ флоты өсөн табиптар әҙерләү факультетын  «алтын» миҙал менән тамамлай. Хәрби-медицина академияһының икенсе курсынан хирургтың ғәмәли эшенә инә, ашығыс хирургия ярҙамы күрһәтеүҙә ҡатнаша. Ленинград хәрби-диңгеҙ базаһында хирург квалификацияһы ала, 3 йыл хәрби караптың медицина хеҙмәте начальнигы булып хеҙмәт итә һәм 2 оҙайлы океан походында ҡатнаша.

1989 йылдан 1992 йылға тиклем  С. М. Киров исемендәге хәрби-медицина академияһының адъюнктында уҡый, һуңынан Академияла хәрби-диңгеҙ госпиталь хирургияһы  кафедраһында уҡыта.

1993 йылда  «Морфо-функциональные особенности мягких тканей вокруг огнестрельной раны» темаһына кандидатлыҡ диссертацияһы яҡлай.

Санкт-Петербургтың «26-сы ҡала дауаханаһы» дәүләт бюджет һаулыҡ һаҡлау учреждениеһы һәм И. И. Джанелидзе исемендәге Санкт-Петербург ашығыс ярҙам ғилми-тикшеренеү институты базаһында ҡорһаҡ ҡыуышлығы шештәренә ашығыс хирургик саралар үткәрә.

2004 йылда «Циторедуктивные операции и гипертермическая внутрибрюшинная химиотерапия в комплексном лечении распространенных форм абдоминального рака» темаһына докторлыҡ диссертацияһы яҡлай

2008 йылдан 2010 йылға тиклем — С. М. Киров исемендәге хәрби-медицина академияһының хәрби-диңгеҙ госпиталь хирургияһы кафедраһы мөдире.

2004 йылдан 2010 йылға тиклем Санкт-Петербургтың И. И. Джанелидзе исемендәге ашығыс ярҙам ғилми-тикшеренеү институтының онкология ғилми бүлеген һәм онкология ашығыс ярҙам клиник бүлеген етәкләй, яман шештең төрлө төрҙәре, беренсе сиратта колоректаль яман шеш осрағында эсәк үткәрмәүсәнлеге менән ауырыған яман шеш ауырыуҙарына ашығыс һәм паллиатив ярҙам ойоштороу менән шөғөлләнә.

2010 йылда Рәсәй Һаулыҡ һаҡлау министрлығының Н. Н. Петров исемендәге онкология ғилми-тикшеренеү институты Федераль дәүләт бюджет учреждениеһы директоры итеп тәғәйенләнә, унда заманса юғары технологик медицина технологияларын әүҙем индерә башлай: киң таралған шештәрҙә химиотерапия технологиялары, аҙ инвазивлы, шул иҫәптән эндоскопик ҡыҫылыш, шулай уҡ дауалауҙың йыйылма һәм комплекслы ысулдарын киң ҡулланыуҙы, яман шеште дауалауҙа персонализацияланған алымдарҙы әүҙем индерә башлай.

2011 йылда И. И. Мечников исемендәге Төньяҡ-Көнбайыш дәүләт медицина университетының онкология кафедраһы мөдире итеп тәғәйенләнә.

2013 йылда Н. Н. Петров исемендәге Онкология ғилми-тикшеренеү институты эгидаһы аҫтында ойошторолған Төньяҡ-Көнбайыш онкологтар ассоциацияһы президенты итеп һайлана.

2014 йылдың декабрендә Төньяҡ-Көнбайыш федераль округының баш штаттан тыш онкологы итеп тәғәйенләнә.

## Ғаиләһе

* Атаһы — Михаил Алексеевич Беляев, 1931 й.
* Әсәһе — Зайнер Сабир ҡыҙы Беляева, 1938 й.
* Ҡатыны — Беляева Маргарита Олеговна, 1963 й..
* Улы — Михаил Алексеевич Беляев, хирург-онколог.
* Ҡыҙы — Беляева Мария Алексеевна, музыкант.

## Мауығыуҙары
Ижади фотография.

## Профессиональ ойошмалар эшмәкәрлегендә ҡатнашлығы.

* Төньяҡ-Көнбайыштың онкологтар ассоциацияһы президенты.
* Санкт-Петербург онкологтарының  фәнни йәмғиәте идараһы ағзаһы.
* Н. Н. Петров исемендәге Онкология ғилми-тикшеренеү институтының «Онкология» һөнәре буйынса диссертация советы рәйесе.
* Хирургия буйынса юғары аттестация комиссияһы эксперты.
* «Вопросы онкологии» журналының редколлегия ағзаһы.

## Наградалары
2015 йыл «Һаулыҡ һаҡлау алдынғыһы» билдәһе.

## Фәнни-практик эшмәкәрлеге
10 йылдан ашыу ҡорһаҡ ҡыуышлығы яман шешенең аҙған формалары булған пациенттарға ярҙам күрһәтеү проблемаһы менән шөғөлләнә.

Рәсәйҙә тәүгеләрҙән булып ҡорһаҡ ҡыуышлығы канцероматозаһы осрағында химиогипертермик перфузиялары менән циторедуктив операциялар башҡара башлай.  Ҡорһаҡ ҡыуышлығы канцероматозаһы осрағында химиогипертермик перфузиялары менән адъювант режимда  150-нән ашыу циторедуктив операциялар башҡара. Яман шеш менән сирләүселәргә ашығыс ярҙам күрһәтеү менән шөғөлләнә.

Әлеге ваҡытта колоректаль яман шеште, күкрәк һәм аналыҡ шеше ауырыуҙарын иртә стадияларҙа иҫкәртеү һәм асыҡлау маҡсатында Санкт-Петербург һәм Төньяҡ-Көнбайыш федераль округы халҡы араһында яман шеште скрининглауҙы ойоштороу буйынса пилот проектын әҙерләй һәм тормошҡа ашыра

А.M. Беляев — 200-ҙән ашыу фәнни баҫма һәм ете монография авторы, уйлап табыуға 7 патент авторы һәм авторҙашы, уның етәкселегендә 3 докторлыҡ һәм 10 кандидатлыҡ диссертацияһы яҡланған.

## Хеҙмәттәре

* *Беляев, А. М., Багненко, С. Ф., Рухляда, Н. В.* Внутрибрюшинная химиотерапия злокачественных опухолей [Текст] : [монография] / — СПб. : Элби-СПб., 2007. — 238[1] с. — ISBN 978-5-93979-177-9
* Злокачественные новообразования в северо-западном федеральном округе России / под ред. *проф. В. М. Мерабешвили, проф. А. М. Беляева.* – Вып. 2. [Текст] / - СПб. : Издательство «Ладога», 2015 . –556 с. – ISBN 978-5-98635-078-3
* Химиоперфузионное лечение канцероматоза брюшной полости / *Беляева О. А.* [и др.]. [Текст] – СПб., 2016 . – 146 с. – ISBN 978-5-519-49472-4

## Шулай уҡ ҡарағыҙ

* ФГБУ «НИИ онкологии им. Н.&amp;nbsp;Н.&amp;nbsp;Петрова» Минздрава России
* Николай Николаевич Петров

* Cайт ФГБУ «НИИ онкологии им. Н. Н. Петрова» Минздрава России
* Информационный блог ФГБУ «НИИ онкологии им. Н. Н. Петрова» Минздрава России
* Группа НИИ онкологии им. Н. Н. Петрова в социальной сети ВКонтакте
* Группа НИИ онкологии им. Н. Н. Петрова в социальной сети Facebook
* YouTube канал НИИ онкологии им. Н. Н. Петрова

## Һылтанмалар
* Cайт ФГБУ «НИИ онкологии им. Н. Н. Петрова» Минздрава России
* Информационный блог ФГБУ «НИИ онкологии им. Н. Н. Петрова» Минздрава России
* Группа НИИ онкологии им. Н. Н. Петрова в социальной сети ВКонтакте
* Группа НИИ онкологии им. Н. Н. Петрова в социальной сети Facebook
* YouTube канал НИИ онкологии им. Н. Н. Петрова

## Иҫкәрмәләр